
    GRAD ZAGREB
   GRADSKA ČETVRT
TREŠNJEVKA-SJEVER
  Vijeće Mjesnog odbora 
        „Samoborček“

KLASA: 024-08/24-003/1335
URBROJ: 251-13-11-16/001-24-3
Zagreb, 25. lipanj 2024.

Z A P I S N I K

sa 39. sjednice Vijeća Mjesnog odbora „Samoborček“, održane 25. lipnja 2024. s početkom u 20.00 sati, u prostoru Mjesnog odbora „Samoborček“, Nova cesta 37.

Nazočni članovi Vijeća: Ivan Maksan, Nikolina Rajković, Ana Legčević, Noah Kraljević, Mirjana Ana-Marija Piskulić
Nenazočni članovi Vijeća: Maja Đuroković

Predsjednik Vijeća Mjesnog odbora „Samoborček“ utvrđuje da je na sjednici prisutno 5 od ukupno 7 članova Vijeća, pa Vijeće može pravovaljano raspravljati i odlučivati.

Predsjednik predlaže verifikaciju Zapisnika s 38. sjednice, otvara raspravu, utvrđuje da nema primjedaba na zapisnik te zaključuje raspravu. Vijeće JEDNOGLASNO prihvaća Zapisnik s 38. sjednice.

Predsjednik predlaže:
	                       DNEVNI RED

       1. Prijedlog zaključka o povremenom korištenju prostora po zahtjevu Umjetničke organizacije „Tragači“
       2. Aktualna problematika
          - Izvješće o korištenju prostora Mjesnog odbora – jednokratna korištenja
          - Razno
       3. Pitanja, prijedlozi i obavijesti
         
koji je prihvaćen JEDNOGLASNO.

[bookmark: _Hlk138760601]Ad. 1 Prijedlog zaključka o povremenom korištenju prostora po zahtjevu Umjetničke organizacije „Tragači“
Predsjednik upoznaje vijećnike da su prispjela pojašnjenja Umjetničke organizacije „Tragači“ koju je Vijeće MO zatražilo po zahtjevu za povremenim korištenjem prostora MO-a, da je u tijeku donošenje novog pravilnika o korištenju prostora MO-a koje će regulirati postupke njihova davanja na korištenje prostora te da je do isteka (mjesec rujan) godišnjeg ciklusa odobravanja povremenih korištenja ostalo malo vremena. Upozorava na to da je tražitelj predvidio za povremena korištenja petkom popodne kada je sukladno odlukama VMO-a moguće odobravati samo jednokratna korištenja. Otvara raspravu u kojoj sudjeluju svi prisutni vijećnici MO-a. Predsjednik zatvara raspravu.
Vijeće Mjesnog odbora „Samoborček“ JEDNOGLASNO donosi

Z A K LJ U Č A K

1. S obzirom da je u tijeku donošenje novog pravilnika o korištenju prostora MO-a, koji će regulirati postupke njihova davanja na korištenje prostora te da je do isteka godišnjeg ciklusa odobravanja povremenih korištenja kratko vrijeme, Vijeće Mjesnog odbora nije suglasno s odobrenjem korištenja prostora na način kako to korisnik traži te ga upućuje da zatraži korištenje prostora po raspisanom natječaju za novi godišnji ciklus.
2. Upućuje se tražitelj na mogućnost jednokratnih korištenja u slobodnim terminima tijekom cijele godine.
3. Za obavijest tražitelja o zaključku zadužuje se Gradski ured za mjesnu samoupravu, promet, civilnu zaštitu i sigurnost, Sektor za rad mjesne samouprave, Odjel za rad tijela mjesne samouprave, Područni odsjek Trešnjevka – sjever.
4. Ovaj Zaključak dostavlja se Vijeću Gradske četvrti Trešnjevka - sjever.

Ad. 2 Aktualna problematika
         - Izvješće o korištenju prostora Mjesnog odbora
Predsjednik izvješćuje o odlukama donesenim po zahtjevima za jednokratno korištenje prostora, koje je zaključkom Vijeća Mjesnog odbora „Samoborček“ ovlašten samostalno donositi.
Vijeće Mjesnog odbora jednoglasno prima na znanje info o odobrenim jednokratnim korištenjima prostora u svibnju.
        - Razno – nedopušteno zauzeće nogostupa nakon završenih radova
Predsjednik daje riječ predlagateljici, vijećnici Mirjani Piškulić. Vijećnica predstavlja problem zauzeća parkirališnih mjesta ogradama gradilišta i nakon završetka radova te isteka odobrenja za zauzeće javne prometne površine. Kao konkretan primjer navodi gradilište u Novoj cesti 24 gdje je zauzeće odobreno do 24.05.2024., a ograda postoji i na dan održavanja ove sjednice, dakle mjesec dana van odobrenog roka. Istovremeno se ograđena površina koristi nedopušteno za parkiranje automobila bez naknade. Predsjednik otvara raspravu u kojoj sudjeluju svi prisutni vijećnici/ce.
Vijeće Mjesnog odbora „Samoborček“ JEDNOGLASNO donosi
Z A K LJ U ČA K

1. Vijeće Mjesnog odbora „Samoborček“ traži od nadležnih gradskih službi (ureda koji je nadležan za izdavanja odobrenja za zauzeće javne prometne površine te komunalnog redarstva) da pojača napore u nadzoru korištenja te da za sva zauzeća kojima je rok istekao naloži uklanjanje, a odgovorne osobe propisano kazni.
2. Za provedbu ovog zaključka zadužuje se Gradski ured za mjesnu samoupravu, promet, civilnu zaštitu i sigurnost, Sektor za rad mjesne samouprave, Odjel za rad tijela mjesne samouprave, Područni odsjek Trešnjevka – sjever.
3. Ovaj Zaključak dostavlja se Vijeću Gradske četvrti Trešnjevka - sjever.
Ad. 3 Pitanja, prijedlozi i obavijesti
Kako nije bilo pitanja, prijedloga i obavijesti, predsjednik zaključuje sjednicu.
O datumu održavanja sljedeće sjednice članovi vijeća će biti naknadno obaviješteni.
Sjednica Vijeća završila je u 20.40 sati.


[bookmark: _GoBack]       ZABILJEŽIO                                                                                                                    											Predsjednik
  Ivan Maksan                                                                                	           Vijeća Mjesnog odbora									            ”Samoborček”

                                                                                                                             Ivan Maksan, v.r.

































Prilog: Izvješće o glasanju

	Članovi Vijeća
	Točka 1.
	Točka 2b.

	IVAN MAKSAN
	+
	+

	NIKOLINA RAJKOVIĆ
	+
	+

	ANA LEGČEVIĆ
	+
	+

	NOAH KRALJEVIĆ
	+
	+

	MAJA ĐUROKOVIĆ
	
	

	MIRJANA ANA MARIJA PISKULIĆ
	+
	+

	
	
	

	*  ZA=  +
	
	

	    PROTIV=  —
	
	

	    SUZDRŽAN=  0
	
	

	    NIJE PRISUTAN= prekrižiti ime


Izvješće o glasanju na 39. sjednici

